Umlando wesizwe sakwaNgcolosi (Bhengu) – UbukhosiHome/ Umlando Wethu/Umlando wesizwe sakwaNgcolosi (Bhengu)Umlando wesizwe sakwaNgcolosi (Bhengu)Ubukhosi News August 28, 2017Inkosi Bhekisisa BhenguSongololo!Lusibalukhulu!Dlabazana!Bhengu!Ngwabini!Lamula!Ngwane!Mepho [ngesikhathi sokuhlanganiswa kwezizwe]Nkungu!Ndlokolo!UMUNTU wokuqala ongukhokho wabantu bakwaNgcolosi nguSongololo. Yena wazala uLusibalukhulu, uLusibalukhulu wazala uDlabazana ozala uBhengu. Kokhokho babantu bakwaNgcolosi igama likaBhengu laduma kakhulu laze lagcina seliyisibongo kuze kube namuhla. Esendeni likaBhengu kwavela uNgwabini, uNgwabini uzala uLamula. Nazi izihasho zakhe uma egiya:uLamula bonyanga!Kuyophel’ amabele sidl’inyama.NabakwaJali bangabakhona kwaNgcolosi. Maningi amaqhawe avela kubo aziwa ngokuthi angawakwaNgcolosi njengoBheje kaJali:uMayikhipha!uMayikha kuzond’ umkhwekazi,Ath’ umntanami kendele ndawo,Wendele esigcwelegcweleni.Iqhawe lesibili lakwaJali kwaNgcolosi nalo elahlabana ezimpini laze lanikezwa izibongo ezasala ziyisibuko sezinto elalizenza nguSikhewu kaJali wakwaNgcolosi:uVuthuvathu!uMvub’ uyaphukutha [kutekezwa ukubhukuda]!uMathanga dabul’ isiziba;uMathendele kabuyi laph’ eyekhona.Iqhawe lesithathu kulo mkhakha wabakwaJali bakwaNgcolosi nguGwadlela. Naye wavelela esizweni sakwaNgcolosi ngobuqhawe bakhe waze wathola lezi zibongo:uSidunga manzan’ abawesabayo;uMklaklaza njengezulu.uSogweb’ onjengomuny’ uSogweba..OnjengowakwaJobe.Impukane ezibindibindi;uMagwaz’ ephindela njengezulu.Ngakho-ke abakwaBhengu nabakwaLamula kabaganani ngakho lokho ukuthi idlozi lakhona ngeke likwamukele nxa sekuthethwa ubulanda. Esendeni likaLamula kuvele uNgwane:“uNgwane-Ngwathi.Abayibonileyo,Bayibone ngasondo ukuthi iwele;Ningayiphungi ngezandla,Niyawube niyibangile;Ngob’uNgwan’udl’umuntu,Ebende ngentaba,Ethi yikhon ‘intab ‘izomlamulela.UNgwane wazala uMepho. Nguyena owayebusa isizwe sakwaNgcolosi ngenkathi iNgonyama uShaka ihlanganisa izizwe zamaZulu ukuba zibe yimbumba eyokwazi ukubhekana nezitha zayo. uMepho wahlakanipha ngokungathathi izikhali enqabe ukuzimbandakanya nezizwe ezazihlanganiswa. Ngakho-ke ISizwe sakwaNgcolosi asizange sihlaselwe ngobuhlakani bakhe:uMdlung’odl’ abantu.Iphephede elingezwa ludaba,Elizw’ udaba ngoba lishunyayeziwe.Inkos’ ephos ‘ukulibala,Kwaze kwacishe kwabus’abezindlwana.uBiliza!uBiliza ubeza nazo izibongo,Zinhl’ izandla,Zikulo mntwana,Zinjenge zimvu zisemaxhegwini,Zinjenge zikaNodanga,ngaseKuboshweni.uNyathela ngomkhonto,Abanye benyathela ngezitho.Ngenxa yenkolelo yokuthi inxele alibusi umuzi isinqumo sikaTheophilus Shepstone asizange sisho lutho engxenyeni enkulu yabantu ababesekela uHlangabeza. Wakha umuzi wakhe awuqamba igama wathi kuseMandleni. Lelo gama lalisuselwa ekutheni uHlangabeza lowa muzi wayezakhele ngamandla akhe, engawakhile ngefa likaNkungu. Lakhula kanjalo uhlonze lukaHlangabeza:Sijuqu esomndindimana, [kushiwo ukunqamuka kabili kwamadoda]uNkomo zidla nezamaNgisi,NezamaJalimane,Munt’ osentabeni,Uthuleleni?Izibongo zeNgonyama uDinuzulu kaCetshwayo
